Għalkemm ma ssibx tixtrihom faċilment, il-fjuri tal-qarabagħli tista takkwistahom jekk taf lil xi bidwi jew lil xi ħadd li jkabbarhom. Il-fjuri mqabbdin mal-qarabagħli li nixtru normalment ikunu magħluqin, allura mhux adattati għal din ir-riċetta. Jekk għandek il-qarabagħli fil-ġnien tiegħek, l-aħjar ħin li tiġbor il-fjuri huwa filghodu meta jkunu għadhom miftuħin. Ħin: siegħa 16-20 fjura tal-qarabagħli, bil-partijiet ta' ġewwa mneħħijin 2 imgħaref tursin frisk, imqatta' Mgħarfa ħabaq, imqatta' 2 sinniet tewm, misħuqin 100 g ġobon Parmiġġan, maħkuk 150 g mozzarella, maħkuka 2 bajdiet, imħabbtin ħafif Bżar mitħun frisk Żejt taż-żebbuġa, biex tidlek Tħejjija: Saħħan il-forn għal temperatura ta' 180°C. Idlek dixx tal-forn bi ftit żejt taż-żebbuġa. Għalli r-ross, saffih sew, poġġih fi skutella u ħallih jibred ftit. Żid il-ġobon Parmiġġan, il-mozzarella, it-tursin, il-ħabaq, it-tewm, il-bajd, u bżar, u ħallat kollox sew. B'mgħarfa imla l-fjuri b'din it-taħlita u iġbor il-petali flimkien. Poġġi l-fjuri mimlijin ħdejn xulxin fid-dixx u idlikhom bi ftit żejt taż-żebbuġa. Aħmihom għal 20 minuta, imbagħad dawwarhom u kompli aħmihom għal 10-15-il minuta oħra. Ippruvajtha din ir-riċetta? Għoġbitek? Ħalli l-kummenti u r- rating tiegħek hawn taħt u agħfas share biex inkomplu nwasslulek aktar riċetti li jgħoġbuk.